Okresná prokuratúra Námestovo 
Hviezdoslavovo námestie 213, 029 01 Námestovo 	

Sp. zn. : Pv 192/13/5507	Námestovo, 24.1.2014
EEČ : 2-41-10-2014

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 157 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Námestovo
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 250,00 € 
b.	Konkrétny adresát peňažnej sumy určenej na všeobecne prospešné účely: Rodičovské združenie pri Základnej škole XXXXX, so sídlom XXXXX č. 90, okr. Tvrdošín, IČO: 173 
c.	Suma odovzdaná štátu na peňažnú pomoc obetiam trestnej činnosti: 250,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odd.výkonu služby DI OR PZ Dolný Kubín pod spisovou značkou ORP-25/DI-DK-2013.
obvinená XXXXX vyhlásila, že spáchala skutok spočívajúci v tom, že dňa 02.04.2013 v čase o 04:50 hod. viedla po ceste č. II/520 v obci Čimhová, v smere na obec Liesek, okr. Tvrdošín, osobné motorové vozidlo továrenskej značky Volkswagen Passat Variant, ev. č. XXXXX, rýchlosťou 66 km/h ±3 km/h, teda rýchlosťou o 16 km/h ± 3 km/h vyššou ako je v obci dovolená, z ktorého dôvodu nedokázala v priamom  úseku cesty, v km 77.950, oproti rodinnému domu  p.č. 187, zabrániť zrážke s chodcom ani pri plnom brzdnom spomalení, keď chodec prechádzal cez cestu zľava do jej jazdného pruhu a ľavou časťou automobilu narazila do tela chodca - XXXXX, nar. XXXXX, ktorý následkom toho utrpel:
vnútrolebečné poranenie mozgu s pomliaždením mozgu a krvácaním do mozgu, zlomeninu oblúku stavca krčnej chrbtice C6 vpravo a kĺbnych výbežkov C6-7 vpravo, zlomeninu predlaktia pravej ruky, zlomeninu pravého predkolenia, tržnú ranu na čele, tržnú ranu ľavej ušnice, tržnozhmoždenú ranu na brade, povrchové oderky pravého predlaktia a ramena, vyžadujúce si práceneschopnosť viac ako 42 dní;
ktorým konaním porušila pravidlá cestnej premávky závažným spôsobom, upravené v § 3 /Všeobecné povinnosti účastníka cestnej premávky/ ods. 1, ods. 2 písm. a), § 16 /rýchlosť jazdy/ ods. 4 zákona č. 8/2009 Z.z. o cestnej premávka v znení platnom a účinnom v čase nehody, pričom tento skutok napĺňa znaky skutkovej podstaty prečinu ublíženia na zdraví podľa § 157 ods. 1, ods. 2 písm. a) Trestného zákona,

pokiaľ ide o náhradu škody, poškodení si náhradu škody neuplatnili, keďže  sa s obvinenou dohodli, čím odstránila ujmu vzniknutú trestným konaním,

a napokon dňa 23.01.2014 obvinená XXXXX na účet Okresnej prokuratúry v Námestove vložila peňažnú sumu vo výške 500,- €, určenú na všeobecne prospešné účely pre Rodičovské združenie pri Základnej škole XXXXX, so sídlom XXXXX č. 90, okr. Tvrdošín, IČO: 17319617, vo výške 250,- € (číslo účtu: 2957827759/0200) a na peňažnú pomoc obetiam trestnej činnosti vo výške 250,- €, a táto peňažná suma nie je zrejme neprimeraná závažnosti spáchaného trestného činu

II.)

Podľa § 220 ods. 1 Trestného poriadku trestné stíhanie proti obvinenej XXXXX pre vyššie opísaný skutok, naplňujúci znaky prečinu ublíženia na zdraví podľa § 157 ods. 1, ods. 2 písm. a) Trestného zákona, zastavujem

Odôvodnenie: 
Uznesením vyšetrovateľa OR PZ, OKP Dolný Kubín pod sp. zn. ČVS:ORP-385/OVK-DK-2013 zo dňa 02.08.2013  bolo XXXXX, nar. XXXXX v Trstenej, trvale bytom XXXXX XXXXX, okr. Tvrdošín podľa § 206 ods. 1 Trestného poriadku vznesené obvinenie pre prečin ublíženia na zdraví podľa § 157 ods. 1, dso. 2 písm. a) Trestného zákona, na tom skutkovom základe, ako je to uvedené vo výrokovej časti uznesenia vyšetrovateľa PZ.  

Ďalej poukazujem na ustanovenie § 220 ods.1 Trestného poriadku, podľa ktorého v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený:
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,

b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a

c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a 

vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Preskúmaním príslušného spisového materiálu som zistil, že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

Obvinená XXXXX a poškodení XXXXX a XXXXX, prostredníctvom probačného a mediačného úradníka Okresného súdu v Námestove uzavreli dňa 07.01.2014 dohodu o zmieri, v rámci ktorej obvinená XXXXX tohto dňa vyhlásila, že spáchala skutok spočívajúci v tom, že dňa 02.04.2013 v čase o 04:50 hod. viedla po ceste č. II/520 v obci Čimhová, v smere na obec Liesek, okr. Tvrdošín, osobné motorové vozidlo továrenskej značky Volkswagen Passat Variant, ev. č. XXXXX, rýchlosťou 66 km/h ±3 km/h, teda rýchlosťou o 16 km/h ± 3 km/h vyššou ako je v obci dovolená, z ktorého dôvodu nedokázala v priamom  úseku cesty, v km 77.950, oproti rodinnému domu  p.č. 187, zabrániť zrážke s chodcom ani pri plnom brzdnom spomalení, keď chodec prechádzal cez cestu zľava do jej jazdného pruhu a ľavou časťou automobilu narazila do tela chodca - XXXXX, nar. XXXXX, ktorý následkom toho utrpel:
vnútrolebečné poranenie mozgu s pomliaždením mozgu a krvácaním do mozgu, zlomeninu oblúku stavca krčnej chrbtice C6 vpravo a kĺbnych výbežkov C6-7 vpravo, zlomeninu predlaktia pravej ruky, zlomeninu pravého predkolenia, tržnú ranu na čele, tržnú ranu ľavej ušnice, tržnozhmoždenú ranu na brade, povrchové oderky pravého predlaktia a ramena, vyžadujúce si práceneschopnosť viac ako 42 dní;
ktorým konaním porušila pravidlá cestnej premávky závažným spôsobom, upravené v § 3 /Všeobecné povinnosti účastníka cestnej premávky/ ods. 1, ods. 2 písm. a), § 16 /rýchlosť jazdy/ ods. 4 zákona č. 8/2009 Z.z. o cestnej premávka v znení platnom a účinnom v čase nehody, pričom tento skutok napĺňa znaky skutkovej podstaty prečinu ublíženia na zdraví podľa § 157 ods. 1, ods. 2 písm. a! Trestného zákona. 

Obvinená slobodne, vážne, zrozumiteľne a určito vyhlásila, že spáchala skutok, za ktorý je stíhaná a pokiaľ ide škodu spôsobenú činom, tak obvinená XXXXX s poškodeným XXXXX uzavrela dohodu o náhrade škody a vykonala opatrenia na náhradu škody, čo potvrdila poškodená XXXXX pri konaní pred probačným a mediačným úradníkom na Okresnom súde v Námestove dňa 07.01.2014, pokiaľ ide poškodeného XXXXX, tento si náhradu škody neuplatnil,

a napokon dňa 23.01.2014 obvinená XXXXX na účet Okresnej prokuratúry v Námestove vložila peňažnú sumu vo výške 500,- €, určenú na všeobecne prospešné účely pre Rodičovské združenie pri Základnej škole XXXXX, vo výške 250,- €  a na peňažnú pomoc obetiam trestnej činnosti vo výške 250,- €. Táto suma je primeraná závažnosti spáchaného trestného činu. 

Obvinená a poškodení s týmto spôsobom vybavenia veci vyslovili súhlas. 

Obvinená XXXXX podľa odpisu z registra trestov súdne trestaná nebola, ani priestupkovo riešená nebola. Tiež neboli o nej zistené negatívne poznatky.

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvinenej a na jej osobné a majetkové pomery som dospel k záveru, že takýto spôsob rozhodnutia je dostačujúci. 

Preto som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je podľa § 215 ods. 6 Trestného poriadku prípustná sťažnosť, ktorú možno podať v lehote 3 dní odo dňa jeho oznámenia (doručenia) cestou Okresnej prokuratúry v Námestove na Krajskú prokuratúru v Žiline. Sťažnosť má odkladný účinok. Obvinený a poškodený sú oprávnenými osobami na podanie sťažnosti. Týmto rozhodnutím nie sú dotknuté nároky poškodenej strany na náhradu škody, ktorej sa môže domáhať v príslušnom konaní na súde.

JUDr. Michal Mravec
prokurátor